พอดีว่าผ่าคลอดมาได้2เดือนเเล้วแต่เลือดยังไม่หยุดไหลผิดปกติมั้ยค่ะหรือเป็นเพราะกินยาดอง(ยาดองที่กินมีญาติเอามาให้บิกช่วยเรื่องอยู่ไฟเเล้วก็เลือดลมไหลเวียนดี)แล้วประจำเดือนหลังผ่าคลอดจะมีอาการยังไงค่ะ
สวัสดีค่ะ หากเลือดยังไม่หยุดไหลติดต่อกันมา 2 เดือนน่าจะเป็นความผิดปกติ ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ผลข้างเคียงจากการใช้ยาคุมกำเนิด หรือมียาที่มีส่วนผสมของฮอร์โมนเพศแนะนำให้กลับไปพบแพทย์เพื่อตรวจเพิ่มเติม เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปหลังคลอด อาจจะไม่มีประจำเดือนมาในทันทีค่ะ ยิ่งถ้าให้นมบุตรอย่างสม่ำเสมอ กว่าประจำเดือนจะมาอาจใช้เวลาอีกประมาณ 3-6 เดือนการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ในระหว่างนี้ควรหยุดยาดองด้วยค่ะ ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์